stanford-oval/wikipedia huggingface dataset:
Chromatica
כתיבה והפקה

המפיק בלאד פופ חזר שוב כמפיק בכיר באלבומה של גאגא, לאחר שהפיק יחד איתה את כל 11 השירים באלבומה "Joanne" אף על פי שלא התחייב להפיק את האלבום אך לאחר שהשמיע את הקלטת הדמו של "Stupid Love" בתקופת סיבוב ההופעות "Joanne World Tour" הצטרף גם לשאר השירים. גאגא אמרה כי הוא היה "מרכז וגרעין ההפקה" שלה בעת יצירת האלבום שאת רובו הקליטו באולפן העבר של פרנק זאפה. היא הוסיפה כי תהליך הקלטתו היה קשה במיוחד מאחר שסבלה מכאבי מחלת הפיברומיאלגיה שגרמו לה "לא לרדת מהספה" כדי להלחין ולהקליט את השירים. היא שיבחה את בלאד פופ כסיבה העיקרית לכך שהצליחה לסיים את עבודתה בהקלטת האלבום מכיוון שהוא הניע אותה "להמשיך הלאה בתהליך" ועזר לה להתגבר על תחושת "האומללות והדיכאון" שחוותה. הם אמרו כי כל שיר התחיל בכך שהם מנגנים בפסנתר ו"בונים את המשך השיר לאחר שקיים חומר איתו אפשר לעבוד". גאגא חשפה כי גילתה כיצד האינטואיציה שלה התפתחה מאז הפקת אלבומה האחרון, בדגש על האופי האמיתי שלה.
לאחר שהחלו את עבודתם יחד, גאגא ובלאד פופ החלו להקליט את האלבום במעורבותם של מפיקים שונים אותם הזמינו "על סמך חוזקותיהם לדמיין מחדש את השיר או את הפקתו". המוזיקאית הסקוטית סופי הייתה המפיקה הראשונה אשר בלאד פופ הזמין לעבוד איתם. המפיקים הנוספים שגויסו כללו את ברנס, אקסוואל מלהקת "Swedish House Mafia", סקרילקס, מדון (אשר עבד בעבר עם גאגא באלבום האולפן השלישי שלה, Artpop), צ'אמי, בואיז נואיס, ובנג'מין רייס. בדיון על האווירה בעת הפקת האלבום אמרה גאגא, "קל להיכנס למחשב ולמצוא לופ מגניב, אבל המפיקים איתם אני עובדת לא עובדים כך, כשהם מקבלים השראה הם יוצרים דברים חדשים לגמרי". בראיון עם "Apple Music", היא הוסיפה כי "מעולם לא ראתה כל כך הרבה מפיקים שמוכנים ליצור מוזיקה ובו זמנית לנהל שיחות יום יומיות". בראיון נוסף, עם המגזין "American Songwriter" אמרה כי הם כתבו בין 50 ל-100 שירים במשך יצירת האלבום.
גאגא שיתפה פעולה עם הזמר אלטון ג'ון בשיר "Sine from Above", אותו תיארה כ-"מנטור" וכמי "שמילא תפקיד משמעותי בחיי בדרך להחלמתי". המפיק אקסוול עבד עם ג'ון על שיר שלא פורסם אשר בסיומו הפך ל-"Sine from Above" אותו החליט אקסוול ליצור כדואט יחד עם גאגא כאשר נזכר כי הם חברים קרובים. האלבום כולל גם שיתוף פעולה עם הזמרת אריאנה גרנדה בשיר "Rain On Me", אותה תיארה גאגא כ-"אמנית אשר חושה טראומה עצומה באופן דומה בעיני הציבור" אשר היוותה פוטנציאל ליצירת השיר. שיתוף פעולה נוסף של גאגא באלבום הוא עם להקת הבנות הדרום קוריאנית, בלאקפינק בשיר "Sour Candy" בראיון לאתר הבידור היפני "TV Groove" אמר גאגא כי "כאשר התקשרה אליהן ושאלה האם הן רוצות לשתף עימה פעולה, הן שמחו כלכך והיו מלאות מוטיבציה שגרמה לה לרצות לחגוג איתן. מילות השיר הן באנגלית וקוריאנית.
לאחר שיצירת "Chromatica" הסתיימה, גאגא הרגישה כי באלבום ישנם מעשים מובחנים וכי קיים בו "קטע קולנועי". בלאד פופ גייס את המוזיקאית מורגן קיבבי כדי שתלחין שלוש פסקות שיסגרו את האלבום. קיבבי וגאגא השקיעו כשבועיים בעבודתן והרכיבו תזמורת בת 26 נפשות להקלטת הקטעים. קיבבי הסבירה שהיא התיישבה עם גאגא ובחנה מספר תמונות, ציורים וסרטים והתחייבה ליצור קטעים מוזיקליים התואמים את אנרגיית האלבום אשר יכולים להתחבר בצורה חלקה לשירים מתוכו. היא הוסיפה כי "נשמת האלבום כבר הייתה שם, ולכן העיבודים נכתבו מתוך כוונה להצים עוד יותר את הפינות והנושאים הרגשיים".
כותרת ואמנותיות

תחילה, גאגא רצתה לקרוא לאלבום על שם הסינגל השיווקי השני, "Free Woman" אך בחרה בסופו של דבר ב-"Chromatica" מכיוון שהיא "עדיין נאבקת בלהיות אישה חופשייה". היא תיארה את "Chromatica" ככוכב לכת בו השוויון שולט והסיפה כי "אני חיה על הכוכב הזה, נכנסתי למסגרת שלי, מצאתי את כדור הארץ, מחקתי אותו. כדור הארץ מבוטל, אני חיה על כרומטיקה". כוכב הלכת הדיסטופי של כרומטיקה מופיע בקליפ השיר "Stupid Love" שם גאגא מוצגת כ-"מנהיגה לוחמת אשר עוקבת אחר שבטים הנאבקים על שליטה בעולם רצוף סכסוכים". כריכת האלבום יצאה יחד עם הזמנת האלבום מראש והציגה סמל על רגע ורוד שקיבל השאווה וסמל היין והיאנג. גאגא הסבירה כי הלוגו של האלבום מכיל "גל סינוס, שהוא הסמל המתמטי לצליל. ומבחינתי, צלילים הם אלו שהבריאו אותי בתקופת חיי, והם ריפאו אותי שוב ביצירת התקליט הזה, וזה באמת על מה מדבר כרומטיקה."
ב-5 באפריל 2020 נחשפה העטיפה הרשמית של האלבום, שהראתה את גאגא עם שיער "ורוד מצמר גפן מתוק" לבושה בבגדי גוף מתכתיים עם קוצים ונעצים, זוג מגפי פלטפורמה עם חבל וסכין לעקבים כאשר היא מונחת על סרג מתכת גדול המואר באור ניאון ורוד. טריי אלסטון מ-MTV תיאר את עטיפת האלבום כ-"מקס חלק מטורף, מורטל קומבט ופנטזיית סייבר-פאנק", ואילו הילרי יוז ממגזין הבילבורד מצאה בה השראה מסרטי החייזרים. תצלום עטיפת האלבום צולם על ידי הצלם הגרמני נורברט שוורנר.
מוזיקה ומילים

"Chromatica" הוא אלבום של ז'אנר הדאנס-פופ המושפע משנות התשעים בשילוב אלקטרופופ וסינת'פופ, טכנו, דיסקו, פאנק, טראנס, ויורודאנס. בנוסף הוא מהווה סטייה מז'אנר המוזיקה באלבום האולפן הקודם של גאגא "Joanne" משנת 2016 בו שילבה מוזיקת קאנטרי ורוק, באלבום זה חזרה לסגנון הפופ של אלבומיה הקודמים. לדברי המפיק אקסוול, תהליך הפקת האלבום נועדה כדי ליצור "מוזיקת ריקודים מלאה" תוך כדי הישענות על קטעים של "אולד סקול ורטרו האוס". הנושא העיקרי מאחורי "Chromatica" הוא היכולת לחוש אושר ולרקוד לצלילי המוזיקה גם בתקופה קשה מלאת צער, הוא מדבר על נושאים נוספים כמו בריאות הנפש, דיכאון, בדידות, מציאת אהבה באמצעות קשיים, סבל מהפרעת דחק פוסט טראומטית עקב תקיפה מינית, וערך עצמי.
למרות התמודדות האלבום עם נושאים אפלים, רוב שיריו בעלי אווירה חיובית אותה גאגא שאפה לעשות כ-"מהנה ובאופן אנרגטי ממש טהורה. דבר שחלק גדול מהעולם יכול לשמוע ולהוות חלק גדול מחיי היום יום שלהם שיוכל לשמח אותם כל יום מחדש". קורי גרוו ממגזין הרולינג סטון כינה את מוזיקת האלבום כ-"פופ תרפיה", קתרין סנט מפיצ'פורק אמרה עליו כי הוא "התחדשות בלתי מוסתרת של מוזיקת האוס משנות התשעים" וטענה כי בעוד ש-"Joanne" נבחר לאלבום האישי ביותר של גאגא, "Chromatica" מתאים לתואר זה הרבה יותר והוסיפה כי היא "מחייה מחדש את זיכרונותיה מהמיני אלבום משנת 2009, "The Fame Monster".
מוזיקה ומילים > שירים

האלבום מחולק לשלושה קטעים ייחודיים, כאשר החלק הראשון מסמל את "תחילתו של מסעה של גאגא לריפוי" עליו אמרה, "שבו אתה מרגיש סוג כזה של אבדון, שזה מה שקורה אם אני מתמודדת עם כל הדברים שמפחידים אותי". נושא זה ממשיך בשיר "Alice" בו היא אומרת "שמי לא אליס אבל אמשיך לחפש את ארץ הפלאות" בזאת גאגא אומרת כי היא איננה מוותרת על מציאת האושר בחייה. השיר גם מדבר על מחלות נפש ועל מאבקה למציאת המקום אליו היא שייכת, והוא מושפע מז'אנר הדאנס, האוס, והאלקטרוניקה של שנות התשעים. "Stupid Love" הוא שיר דאנס-פופ ואלקטרופופ "חדור דיסקו" שעוסק ב-"טיפשות עליזה של לאהוב מישהו ולאסוף אומץ לאהוב שוב לאחר שברון לב". כשדיברה על השיר גאגא אמרה כי "כשכולנו מחליטים להיות פגיעים זה מפחיד מאוד עבור הרבה אנשים ויש כל מיני חוקים ומבנים ודברים שנבנו סביבנו... היית שמחה שהם יקרסו כמה שיותר מאותם הלבנים שבנינו סבבינו ואנשים יתחילו להגיד אני רוצה את האהבה הטיפשית שלך, אני אוהב אותך". "Rain on Me" מכיל בתוכו מספר שורות בצרפתית תוך כדי מיזוג ז'אנרים מרובים של דאנס-פופ, דיסקו, אלקטרופופ. הוא מדבר על "התמדה בקשיים" וריפוי ומשתמש במטאפורה של גשם לאלכוהול המשמש לריכוך כאב בבני אדם. הוא תואר על ידי גאגא כ-"חגיגה של דמעות".
"Free Woman" מדבר על החזרתה של גאגא לעצמה את זהותה ומגדרה לאחר תקיפתה המינית שעברה, היא אמרה כי נבע מהמחשבה ש-"בימים מסוימים אני הולכת למות, היית כאילו כמו מישהי שהולכת למות בקרוב, אז עדיף שגיד משהו חשוב, עכשיו אני מקשיבה לו ויודעת שאני הולכת לחיות. השיר מתמודד עם הצורך שלנו להיות עם מישהו כדי לשרוד תוך כדי ניסיון להיות אישה חופשייה" ניתן לראות זאת בשורת השיר "אני לא כלום בלי יד יציבה". "Fun Tonight" ממשיך את סגנון הדאנס של אלבומיה הקודמים ומכונה כ-"המנון פרידה" עם אזכורים לתהילה ופפראצי. לדברי גאגא, "מדבור בכך שהיו לילות רבים שבהם אנשים שאהבו אותי, ינסו לגרום לי לחייך או להיות אופטימית אך לא היה לי שום יכולת להיות מאושרת תוך כדי שהם רואים את הניתוק שלי בין המקצוע שלי לעצב האישי שלי. הקטע, "Chromatica II" הוא מבוא לשיר הבא באלבום "911" העוסק בתרופותיה האנטי פסיכוטיות של גאגא. במילות השיר היא מתארת כיצד מחלות נפש השפיעו על העולם הסובב אותה וכיצד היא מתייחסת לעצמה כאויבת הכי גדולה שלה. בשיר "Plastic Doll" היא מתעמתת עם האופו שבו היא אובייקטיבית ומשווה את עצמה לבובת ברבי כפי שאחרים בחייה התייחסו אליה, זהו שיר אירודאנס ודיסקו.
"Sour Candy" מציג שיתוף פעולה בין גאגא ללהקת הבנות בלאקפינק ומכיל את השפות אנגלית וקוראנית. סוכריה חמוצה הוא מטאפורה לתפקודן במערכת יחסים והוא כולל ז'אנר דאנס-פופ, אלקטרופופ, דאנס, ומוזיקה אלקטרונית. "Enigma" מדגיש את רצונה של גאגא למסתורין ומראה אותה אומרת למאהב שלה שהיא יכולה להיות כל דבר שירצו". השיר מושפע משנות ה-80 וה-90. "Replay" מתייחס לעברה של גאגא כאשר היא נמצאה במערכת יחסים לא בריאה עם עצמה. "Chromatica III", הוא קטע מוזיקלי שמציג מבוא "דרמטי" לשיר הבא "Sine From Above" שבו שיתפה פעולה יחד עם אלטון ג'ון. השיר מדבר על כוח הריפוי של המוזיקה, ועל מערכת היחסים של גאגא עם כוח עליון והוא מושפע במוזיקה אלקטרונית בשילוב אלקטרופופ, אירו דיסקו, דאנס-פופ, ומוזיקת האוס. "1000 Doves" מכיל נגינת פסנתר וז'אנר טראנס. במילותיו גאגא מיימרת לאהבתה למעריציה ורוצה שיראו בה בן אדם. השיר ה-16 והאחרון של האלבום "Babylon" מושפע ממוזקית דיסקו של שנות ה-90 והוא מדבר על רכילות דבר שנהל לנהל את חייה ולגרום לה להרגיש "קטנה וכבולה". השיר קיבל השוואות לשיר "Vogue" של מדונה. מהדורת הדה לוקס של האלבום מכיל גם את שיר רצועת הבונוס "Love Me Right".
קידום

בובי קמפבל, מנהלה של גאגא, הצהיר כי השקיע כ-18 חודשים בהקמת קמפיין פרסומי שאותו כינה מנכ"ל אינטרסקופ רקורדס ג'ון ג'ניק כ-"אחת ההשקות הטובות ביותר שתוכננו לאלבום אי פעם". עם זאת, עקב מגפת הקורונה, רוב תוכניותיהן נאלצו להתעכב או להתבטל לחלוטין. בהן נכללו קמפיינים של מותגים, וידאו קליפים והופעות חיות, בהן הופעות מבוטלות בטקס פרסי המוזיקה "iHeartRadio" לשנת 2020 ובפסטיבל המוזיקה והאמנויות של עמק קואצ'לה לשנת 2020.
ב-26 במאי וב-28 במאי 2020, הופיעו גאגא ואריאנה גרנדה בסרטוני עדכון מזג אוויר מדומים בשותפות עם ערוץ מזג האוויר בארצות הברית, לקידום שיר הדואט "Rain on Me". בשיתוף פעולה עם החברות אדובי מערכות ולייב ניישן אנטרטיינמנט, הכריזה גאגא על שתי תחרויות מקוונות עם פרס של 10,000 דולר במזומן עבור הזוכה בכל אחת מהן, בהן המשתתפים היו צריכים לעצב ולהמחיש "מה היא משמעות "Chromatica" עבורם" ולאחר מכן ליצור פוסטר בהשראת "Rain on Me" באמצעות אפליקציית קריאייטיב. באוגוסט 2020 אירחה גאגא תוכנית רדיו שבועית באפל מיוזיק שנקראה "רדיו גאגא" בה סיפרה על ההשראות שלה לאלבום. האורחים בתוכנית היו המפיקים באלבום בהם, בראנס, אלטון ג'ון, צ'אמי, ובלאקפינק. ב-28 באוגוסט יצא רמיקס לסינגל השיווקי "Free Woman" כדי לחגוג את הפרק האחרון של תוכנית הרדיו. לאחר מכן השתתפה בקמפיין לבושם "Voce Viva" של ולנטינו, וביצעה גרסה מופשטת של "Sine From Above" עם קבוצת דוגמניות. בדצמבר שלאחר מכן שיתפה פעולה עם חברת העוגיות אוראו והשיקה קו שיתופי של עוגיות אוראו זהובות בצבע ורוד הכוללות תבליטי עוגיות בהשראת האלבום על שמה.
קידום > הופעות חיות

ב-30 באוגוסט 2020 ביצעה גאגא הופעה של השירים "Chromatica II", "911", "Rain on Me" ו-"Stupid Love" בטקס פרסי הווידאו קליפים של MTV לשנת 2020, לרגל הופעתה הראשונה בטקס זה מאז שנת 2013 עם השיר "Applause". במהלך ההופעה הצטרפה אריאנדה גרנדה לביצוע הדואט "Rain on Me" כאשר שתיהן לבושות עם מסכות פנים לכל אורך ההופעה. לינדזי זולאדס מעיתון הניו יורק טיימס כינתה את הופעתה בטקס כ-"9 דקות של אנרגטיות ונועזות".
קידום > סינגלים

"Stupid Love" - יצא לאור ב-28 בפברואר 2020, כסינגל הראשון מתוך האלבום. השיר הגיע לעשרת המובילים בארצות הברית, לבנון, בולגריה, אוסטרליה ושווייץ ולמיקום הראשון בסקוטלנד, הונגריה, ומצעד שירי הדאנס של בילבורד אשר הכתיר אותו כשיר ה-6 הטוב ביותר של אותה שנה.
"Rain on Me" - יצא לאור ב-22 במאי 2020, כסינגל השני בשיתוף אריאנה גרנדה. עם יציאתו זכה לביקורות חיוביות והגיע הישר אל המקום הראשון במצעד הבילבורד הוט 100 בארצות הברית, בכך הפך לשיר הצמד נשי הראשון בהיסטוריה שעושה זאת לצד השיר החמישי של גאגא והרביעי של גרנדה בראש המצעד. בנוסף, זכה ב-3 פרסי הווידאו קליפים של MTV בקטגוריות שיר השנה, שיתוף הפעולה הטוב ביותר, והצילום הטוב ביותר. השיר כבש את מצעדי בריטניה, ישראל, הונגריה, סינגפור, יוון, וקנדה.
"911" - יצא לאור ב-25 בספטמבר 2020, כסינגל השלישי מתוך האלבום, אותו ביצעה בטקס פרסי הווידאו קליפים של MTV יחד עם שירים נוספים. בניגוד לסינגלים הקודמים, השיר לא זכה להצלחה רבה והגיע בשיאו למקום ה-76 באוסטרליה ול-85 בקנדה. הווידאו קליפ לשיר הציג אזכורים לסרט "צבע הרימונים" משנת 1969.
קידום > סינגלים שיווקים

"Sour Candy" - יצא לאור ב-29 במאי 2020, כסינגל שיווקי הראשון מתוך האלבום בשיתוף עם להקת הבנות הדרום קוריאנית בלאקפינק. במצעדים הגיע למקומות הראשונים בסינגפור ומלזיה לצד העשירייה הפותחת באוסטרליה, הונגריה, יוון, וליטא.
"Free Woman" - יצא לאור ב-28 באוגוסט 2020 בגרסת רמיקס כסינגל השיווקי השני מתוך האלבום. במצעד שירי הדאנס של בילבורד, הגיע למקום ה-10.
קידום > סיבוב הופעות

כדי לקדם את האלבום, גאגא הייתה אמורה לצאת לסיבוב ההופעות השישי שלה, "The Chromatica Ball", באירופה, וצפון אמריקה. אשר היה צפוי להסתיים ב-27 באוגוסט 2021, אך בעקבות מגפת הקורונה נדחה לשנת 2022.
ביקורת > שבחים

Chromatica זכה באלבום השנה בטקס פרסי "BreakTudo" לשנת 2020. הוא זכה במועמדות לאלבום הפופ ווקאלי הטוב ביותר בטקס פרסי הגראמי השנתי ה-63, לצד זכייתה של גאגא בקטגוריית פרס גראמי לביצוע הפופ הטוב ביותר של צמד/להקה עם "Rain on Me" ובכך, עשתה היסטוריה בהיותה האמנית היחידה בכול הזמנים אשר זוכה בקטגוריה פעמיים, וכשיר הצמד הנשי הראשון אשר זוכה בפרס. האלבום זיכה את גאגא במועמדות לפרס בחירת הקהל בקטגוריית אלבום השנה, בקטגוריית האלבום הבינלאומי הטוב ביותר בטקס פרסי המוזיקה של "LOS40" ובמועמדות לפרס המדיה של הליגה ההומו-לסבית נגד השמצה (GLAAD) עבור הקטגוריה של אמן המוזיקה המצטיין. בטקס פרסי דיסק הזהב של יפן בשנת 2021 זכה בקטגוריית אלבום השנה המערבי וב-3 האלבומים המערביים הטובים ביותר.
| פרסום | רשימה | דירוג | מקור |
| --- | --- | --- | --- |
| AllMusic | האלבומים הטובים ביותר של 2020 | מוקם |  |
| AllMusic | אלבומי הפופ הטובים ביותר של 2020 | מוקם |  |
| Atwood Magazine | האלבומים הטובים ביותר של 2020 | מוקם |  |
| Billboard | 50 האלבומים הטובים ביותר של 2020 | 5 |  |
| Billboard | 25 אלבומי הפופ הטובים ביותר של 2020 | מוקם |  |
| Clash | אלבומי שנת 2020 | 15 |  |
| Cleveland | האלבומים הטובים ביותר של 2020 | 24 |  |
| Consequence of Sound | טופ 50 האלבומים של 2020 | 8 |  |
| Crack Magazine | טופ 50 האלבומים של 2020 | 32 |  |
| Dancing Astronaut | טופ 20 האלבומים האלקטרונים של 2020 | 20 |  |
| Dazed | 20 האלבומים הטובים ביותר של 2020 | 4 |  |
| DIY | האלבומים הטובים ביותר של 2020 | 14 |  |
| Dork Magazine | אלבומי השנה 2020 | 28 |  |
| The Fader | 50 האלבומים הטובים ביותר של 2020 | 35 |  |
| The Guardian | 50 האלבומים הטובים ביותר של 2020 | 19 |  |
| Genius | 25 האלבומים הטובים ביותר של 2020 עד כה | 25 |  |
| The Independent | 40 האלבומים הטובים ביותר של 2020 | 28 |  |
| Junkee | 25 האלבומים הטובים ביותר של 2020 | מוקם |  |
| The Line of Best Fit | האלבומים הטובים ביותר של 2020 | 47 |  |
| NJ.com | 50 האלבומים הטובים ביותר של 2020 | 8 |  |
| NME | 50 האלבומים הטובים ביותר של 2020 | 14 |  |
| Nylon | האלבומים המובילים של אלקסה פיפיה לשנת 2020 | מוקם |  |
| People | האלבומים הטובים ביותר של 2020 | 3 |  |
| PopMatters | 15 אלבומי הפופ של 2020 | 3 |  |
| PopSugar | 50 האלבומים הטובים ביותר של 2020 | מוקם |  |
| Rolling Stone | 50 האלבומים הטובים ביותר של 2020 | 11 |  |
| Slate | האלבומים המובילים של בריטני ספנוס לשנת 2020 | 6 |  |
| Slate | האלבומים המובילים של כריס מולאנפי לשנת 2020 | 13 |  |
| Slate | האלבומים המובילים של לינדזי זולדז לשנת 2020 | 20 |  |
| South China Morning Post | האלבומים הטובים ביותר של 2020 | 8 |  |
| Time Out | 15 האלבומים הטובים ביותר של 2020 | מוקם |  |
| Uproxx | אלבומי הפופ הטובים ביותר של 2020 | 17 |  |
| Vice | 100 האלבומים הטובים ביותר של 2020 | 64 |  |
| Wonderland | האלבומים הטובים ביותר של 2020 | מוקם |  |
| Yahoo! Entertainment | האלבומים הטובים ביותר של ג'ן קוקס לשנת 2020 | 2 |  |
מסחר > אמריקה הצפונית

Chromatica הופיע לראשונה במצעד הבילבורד 200 בארצות הברית לאחר שמכר כ-274,000 עותקים בשבוע הראשון ליציאתו במדינה ובכך, הפך לאלבום עם שבוע הפתיחה הגדול ביותר של זמרת בשנת 2020 ולאלבום הנשי השני שכובש את המצעד בשנת 2020 לאחר אלבומה של סלינה גומז, "Rare". גאגא הפכה לאישה השמינית בכל הזמנים אשר מחזיקה בכ-6 אלבומים בראש המצעד לצד ביונסה, מריה קארי, בריטני ספירס, ברברה סטרייסנד, טיילור סוויפט, מדונה, וג'נט ג'קסון בשיא הזמן הקצר ביותר (תשע שנים ויומיים) ובכך שברה את שיא הזמן הקודם של סוויפט (עשר שנים ותשעה חודשים). נכון ליולי 2020, האלבום מכר כ-400,000 עותקים בארצות הברית.
מסחר > אירופה, אסיה ואוקיאניה

בממלכה המאוחדת "Chromatica" מכר כ-52,907 עותקים בשבועו הראשון והגיע לראש מצעד האלבומים אשר מתוכם מכר כ-40,000 עותקים בשלושת ימיו הראשונים. בנוסף, הוא הוכתר כאלבום הפיזי הנמכר ביותר במדינה בטווח הזמן הקצר ביותר בשנת 2020 עד ליציאת אלבומה של קיילי מינוג, Disco. זה הוא אלבומה החמישי של גאגא במקום הראשון בבריטניה לאחר אלבומיה (The Fame (2008) ,The Fame Monster (2009), Born This Way (2011), Artpop (2013, והפסקול A Star Is Born משנת 2018. בשבוע השני נותר במקום הראשון במצעד האלבומים עם כ-12,819 מכירות עותקים. עד סוף שנת 2020, Chromatica הוכתר כאלבום קלטת השמע הנמכר ביותר במדינה וכאלבום ה-22 הנמכר ביותר. ביפן, הגיע למקום השלישי במצעד הרשמי לאחר שמכר כ-14,238 עותקים ביציאתו לשבוע שהסתיים ב-8 ביוני 2020. לצד המיקום הראשון בצרפת עם כ-21,746 עותקים. האלבום הגיע למקום הראשון במצעדי רבים נוספים בהן אוסטריה, פינלנד, איטליה, הולנד, ניו זילנד, פורטוגל ושווייץ. Chromatica החזיק במקום הראשון במשך מספר שבועות באוסטרליה ובקנדה. נכון לינואר 2021, Chromatica מכר כ-842,000 עותקים ברחבי העולם.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2020 | פרסי המוזיקה BreakTudo | אלבום השנה | זכייה |  |
| 2020 | פרסי בחירת הקהל | אלבום השנה | מועמדות |  |
| 2020 | רולינג סטון | האלבומים הטובים ביותר של 2020 | מקום 11 |  |
| 2020 | פרסי WOWIE | אלבום או מיני אלבום יצא מן הכלל | מועמדות |  |
| 2021 | פרסי גראמי | אלבום הפופ ווקאל הטוב ביותר | מועמדות |  |
| 2021 | פרסי המוזיקה LOS40 | האלבום הבינלאומי של השנה | מועמדות |  |
רשימת רצועות

| Chromatica> מס' | Chromatica> שם | Chromatica> משך | Chromatica>  | Chromatica>  | Chromatica>  | Chromatica>  | Chromatica>  | Chromatica>  | Chromatica>  |
| --- | --- | --- | --- | --- | --- | --- | --- | --- | --- |
| 1. | Chromatica I  | 1:00 |  |  |  |  |  |  |  |
| 2. | Alice  | 2:57 |  |  |  |  |  |  |  |
| 3. | Stupid Love  | 3:18 |  |  |  |  |  |  |  |
| 4. | Rain on Me (יחד עם אריאנה גרנדה)   | 3:02 |  |  |  |  |  |  |  |
| 5. | Free Woman  | 3:11 |  |  |  |  |  |  |  |
| 6. | Fun Tonight  | 2:53 |  |  |  |  |  |  |  |
| 7. | Chromatica II  | 0:41 |  |  |  |  |  |  |  |
| 8. | 911  | 2:52 |  |  |  |  |  |  |  |
| 9. | Plastic Doll  | 3:41 |  |  |  |  |  |  |  |
| 10. | Sour Candy (יחד עם בלאקפינק)   | 2:37 |  |  |  |  |  |  |  |
| 11. | Enigma  | 2:59 |  |  |  |  |  |  |  |
| 12. | Replay  | 3:06 |  |  |  |  |  |  |  |
| 13. | Chromatica III  | 0:27 |  |  |  |  |  |  |  |
| 14. | Sine from Above (יחד עם אלטון ג'ון)   | 4:04 |  |  |  |  |  |  |  |
| 15. | 1000 Doves  | 3:35 |  |  |  |  |  |  |  |
| 16. | Babylon  | 2:41 |  |  |  |  |  |  |  |
| משך כולל: | משך כולל: | 42:59 |  |  |  |  |  |  |  |
| Chromatica — מהדורת דלוקס בינלאומית> מס' | Chromatica — מהדורת דלוקס בינלאומית> שם | Chromatica — מהדורת דלוקס בינלאומית> משך | Chromatica — מהדורת דלוקס בינלאומית>  | Chromatica — מהדורת דלוקס בינלאומית>  | Chromatica — מהדורת דלוקס בינלאומית>  | Chromatica — מהדורת דלוקס בינלאומית>  | Chromatica — מהדורת דלוקס בינלאומית>  | Chromatica — מהדורת דלוקס בינלאומית>  | Chromatica — מהדורת דלוקס בינלאומית>  |
| --- | --- | --- | --- | --- | --- | --- | --- | --- | --- |
| 17. | Love Me Right  | 2:51 |  |  |  |  |  |  |  |
| 18. | 1000 Doves (Piano Demo)  | 2:49 |  |  |  |  |  |  |  |
| 19. | Stupid Love (Vitaclub Warehouse Mix)  | 3:41 |  |  |  |  |  |  |  |
| משך כולל: | משך כולל: | 52:20 |  |  |  |  |  |  |  |
| Chromatica — מהדורת דלוקס יפנית> מס' | Chromatica — מהדורת דלוקס יפנית> שם | Chromatica — מהדורת דלוקס יפנית> משך | Chromatica — מהדורת דלוקס יפנית>  | Chromatica — מהדורת דלוקס יפנית>  | Chromatica — מהדורת דלוקס יפנית>  | Chromatica — מהדורת דלוקס יפנית>  | Chromatica — מהדורת דלוקס יפנית>  | Chromatica — מהדורת דלוקס יפנית>  | Chromatica — מהדורת דלוקס יפנית>  |
| --- | --- | --- | --- | --- | --- | --- | --- | --- | --- |
| 20. | Stupid Love (Ellis Remix)  | 4:11 |  |  |  |  |  |  |  |
| משך כולל: | משך כולל: | 56:31 |  |  |  |  |  |  |  |
| Chromatica — מהדורת מארז> מס' | Chromatica — מהדורת מארז> שם | Chromatica — מהדורת מארז> משך | Chromatica — מהדורת מארז>  | Chromatica — מהדורת מארז>  | Chromatica — מהדורת מארז>  | Chromatica — מהדורת מארז>  | Chromatica — מהדורת מארז>  | Chromatica — מהדורת מארז>  | Chromatica — מהדורת מארז>  |
| --- | --- | --- | --- | --- | --- | --- | --- | --- | --- |
| 20. | Rain on Me (Purple Disco Machine Remix)  | 6:34 |  |  |  |  |  |  |  |
| 21. | Free Woman (Honey Dijon Realness Remix)  | 6:46 |  |  |  |  |  |  |  |
| 22. | Rain on Me (Ralphi Rosario Remix)  | 7:31 |  |  |  |  |  |  |  |
| משך כולל: | משך כולל: | 1:16:51 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 17 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 1 |
|  אסטוניה | אסטי טיפ-40 | 1 |
|  ארגנטינה | ארגנטינה הוט 100 | 2 |
|  ארצות הברית | בילבורד 200 | 1 |
|  ארצות הברית | מצעד אלבומי הדאנס של בילבורד | 1 |
|  ארצות הברית | מצעד האלבומים המסחריים | 1 |
|  גרמניה | GfK – טופ 100 | 3 |
|  דנמרק | היטליסטן | 4 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 4 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 2 |
|  יוון | IFPI Greece | 2 |
|  יפן | אוריקון | 3 |
|  ליטא | AGATA | 1 |
|  מקסיקו | טופ 100 – מקסיקו | 1 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 2 |
|  ספרד | PROMUSICAE | 2 |
|  סקוטלנד | מצעד האלבומים הסקוטי | 1 |
|  פולין | ZPAV | 9 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 3 |
|  צ'כיה | ČNS IFPI | 1 |
|  צרפת | SNEP | 1 |
|  קנדה | מצעד האלבומים הקנדי | 1 |
|  קרואטיה | טופ ליסטה | 2 |
|  שוודיה | סוורייטופליסטן | 2 |
|  שווייץ | המצעד השווייצרי | 1 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 67 |
|  אוסטרליה | מצעד האלבומים האוסטרלי | 22 |
|  איטליה | מצעד האלבומים האיטלקי | 37 |
|  אירלנד | מצעד האלבומים האירי | 44 |
|  ארצות הברית | בילבורד 200 | 50 |
|  ארצות הברית | מצעד אלבומי הדאנס של בילבורד | 1 |
|  גרמניה | GfK – טופ 100 | 74 |
|  הולנד | מצעד 100 האלבומים ההולנדיים | 50 |
|  הונגריה | Mahasz | 61 |
|  הממלכה המאוחדת | מצעד האלבומים הבריטי | 22 |
|  ולוניה | אולטראטופ 40 | 41 |
|  ניו זילנד | המצעד הניו זילנדי הרשמי | 47 |
|  ספרד | PROMUSICAE | 32 |
|  פלנדריה | אולטראטופ 50 | 48 |
|  צרפת | SNEP | 64 |
|  קנדה | מצעד האלבומים הקנדי | 34 |
|  שוודיה | סוורייטופליסטן | 86 |
|  שווייץ | המצעד השווייצרי | 30 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | פלטינה | 50,000 |
| ארצות הברית (RIAA) | פלטינה | 1,000,000 |
| דנמרק (IFPI Denmark) | זהב | 10,000 |
| הממלכה המאוחדת (BPI) | זהב | 100,000 |
| נורווגיה (IFPI Norge) | זהב | 10,000 |
| סינגפור (RIAS) | זהב | 5,000 |
| ספרד (PROMUSICAE) | זהב | 20,000 |
| פולין (ZPAV) | פלטינה | 20,000 |
| צרפת (SNEP) | פלטינה | 100,000 |
| קנדה (Music Canada) | פלטינה | 80,000 |
| שווייץ (IFPI Switzerland) | זהב | 10,000 |
סיכום
| בכל העולם | — | 1,440,000 |
הקבינט של ארצות הברית בממשל ברק אובמה

| --- | --- |
 
 הקבינט בתצלום קבוצתי, 10 בספטמבר 2009
 הקבינט של ארצות הברית
 מידע כללי
 20 בינואר 2009 – 20 בינואר 2017
 תחום שיפוט:  ארצות הברית ארצות הברית
 נשיא ארצות הברית:  ברק אובמה
 סגן הנשיא:  ג'ו ביידן
 מפלגה שולטת:   המפלגה הדמוקרטית
 סיעות הקבינט:  ג'ו ביידן חוליאן קסטרו קן סלזאר סאלי ג'וול שון דונובן ג'נט נפוליטנו ג'יי ג'ונסון סילביה מתיוס ברוול הילדה סוליס הילרי קלינטון טימותי גייטנר ג'ק לו טום פרז אנתוני פוקס ג'ון קרי ריי להוד אריק שינסקי קתלין סבליוס ארנסט מוניז גארי לוק ג'ון ברייסון פני פריצקר לורטה לינץ' טום וילסאק אריק הולדר טום דאשל רוברט גייטס צ'אק הייגל סטיבן צ'ו ליאון פאנטה John King, Jr. אשטון קרטר ארני דאנקן Robert A. McDonald 
 מספר שרים:  15 על-פי חוק
 הקבינט הקודם:  הקבינט בממשל בוש
 הקבינט הבא:  הקבינט בממשל הראשון של טראמפ
 אתר רשמי
 
הקבינט של הנשיא ברק אובמה, 26 ביולי 2012
הקבינט של ארצות הברית בממשל ברק אובמה כיהן במשך שתי תקופות כהונה נשיאותיות, ממועד השבעת הנשיא אובמה ב-20 בינואר 2009, ועד תום כהונתו השנייה של אובמה, ב-20 בינואר 2017.
הרכב הקבינט

הנשיא אובמה צירף לקבינט שלושה בעלי תפקידים שלא כיהנו בו בימי ממשלו של הנשיא הקודם בוש (2001-‏2009):
שגרירת ארצות הברית באומות המאוחדות
יושב ראש מועצת היועצים הכלכליים
מנהלת הרשות לעסקים קטנים (מינואר 2012).
הנשיא אובמה הוציא מן הקבינט את מנהל התוכנית הלאומית לפיקוח על סמים, נושא משרה שנכלל בקבינט בימי הנשיא בוש.
בסך הכל כלל הקבינט 23 בעלי תפקידים (22 עד 2012) וכיהנו בו 32 גברים ו-16 נשים (לא כולל ממלאי מקום). שניים מהם כיהנו בו במשך כל תקופת נשיאותו של אובמה - סגן הנשיא ג'ו ביידן ומזכיר מחלקת החקלאות טום וילסאק.